Szerintem ebben van egy nagyon erős, nemzetkarakter-jelleg is. Nálunk a karakter olyan, hogy bár évtizedek óta mindenki tanul egy, vagy kettő idegen nyelvet, ha megkérdezik, hogy tudunk-e, akkor az a divat, hogy azt mondjuk: nem

– vélekedett Maruzsa Zoltán, köznevelésért felelős államtitkár az Inforádió Aréna című műsorában hétfő este.

A furcsa mondást kiemelő 444 arról is írt, hogy Maruzsa szerint egyébként képes a magyar oktatási rendszer arra, hogy legalább egy idegen nyelvet legalább használati szinten megtanítson a diákoknak.

Az államtitkár szerint a fő baj azzal van, hogy a magyarok nem mernek megszólalni idegen nyelven. Szerinte ezen fog segíteni az a kormányprogram, amelynek keretében kéthetes ingyenes külföldi nyelvtanfolyamon vehetnek részt magyar diákok.

Kiemelt kép: MTI/Illyés Tibor